Buenaventura Jáuregui Prieto

**Buenaventura Jáuregui Prieto** (født 29. november 1898 i Cogua i Colombia; død 7. mars 1983 i Bogotá) var colombiansk katolsk biskop av Zipaquirá.
## Liv og virke
### Prest
Buenaventura Jáuregui Prieto mottok presteordinasjonens sakrament den juni 1923 av kadjutor-erkebiskopen av Bogotá, Ismael Perdomo Borrero.
### Hjelpebiskop i Medellín
Den 5. desember 1951 utnevnte pave Pius XII ham til titulærbiskop av *Arethusa* og hjelpebiskop i Medellín. Den apostoliske nuntius til Colombia, erkebiskop Antonio Samorè, ordinerte ham til biskop den 2. februar 1952. Medkonsekratorer var hjelpebiskopen av Ibagué, Arturo Duque Villegas, og biskopen av Ibagué, Pedro María Rodríguez Andrade.

### Biskop av Zipaquirá
Pave Pius XII utnevnte ham til biskop av Zipaquirá den 8. desember 1957. Det var samme dag som Tulio Botero Salazar (den gang biskop av Zipaquirá) ble utnevnt til erkebiskop av Medellín. Biskop Jáuregui tiltrådte embetet 2. mars 1958.

Som biskop av Zipaquirá var han alltid opptatt av bispedømmets sosiale problemer; han grep personlig inn overfor republikkens president for å be om en økning i saltbidrag til kommunen og til sosiale prosjekter, spesielt for de som ble berørt av nedleggelsen av de private saltovnene.

Biskop Jáuregui Prieto deltok i den første, andre og tredje sesjonen i Det andre Vatikankonsil, og etter konsilets avslutning sørget han for at både presteskapet og lekfolket kjente til og anvendte dokumentene som konsilet utstedte. På biskop Jáureguis initiativ ble «Salttorget i Cundinamarca» opprettet, og han var president for dette i flere år. I løpet av denne tiden ble det gjennomført flere sosiale og samfunnsmessige prosjekter, ikke bare i Zipaquirá, men også rundt om i regionen.

Han utførte flere prosjekter i Zipaquirá, blant annet utbyggingen av San Rafael-området og dets to utdanningsinstitusjoner; kjøp av tomten «La Fragüita» der det kommunale slakteriet ble bygget; utvidelse av akvedukten og asfaltering av flere bygater; og til slutt åpningen av avenyen «Carrera 10». Blant hans bispedømmeprosjekter var ferdigstillelsen av konsilseminariet og den nesten fullstendige slettingen av gjelden som ble pådratt for byggingen; gjenoppbyggingen av katedralen, etter at den delvis var blitt ødelagt av jordskjelv i 1967; og restaureringen av Tabernakelkapellet. Han støttet opprettelsen av *Foyer de Charité*.

Den 8. juli 1974 innvilget pave Paul VI Buenaventura Jáuregui Prietos aldersbetingede avskjed.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Biskop *Buenaventura Jáuregui Prieto* (1898-1983) *1952

## Referanser